Kanalbrua (Tønsberg)

**Kanalbrua i Tønsberg** er ei 89 meter lang klaffebru i betong med klaffer av stål som forbinder Tønsberg by med Nøtterøy. Fylkesvei 308 går over brua i fire kjørefelt. Brua er eneste kjøreforbindelse mellom fastlandet og Nøtterøy (og over Vrengenbrua videre med Tjøme), og den er tungt trafikkert. Seilingshøyden under er ved normal vannstand cirka 3 meter, noe som gjør den til Norges laveste bro over en seilingsled. I sommerhalvåret åpnes Kanalbrua vanligvis fem ganger hver dag.

## Historikk, konstruksjon og annet
Dagens kanalbru ble bygd i 1957, og var «søsterbru» til Porsgrunnsbrua, med samme konstruksjon og styringsmåte. Den har dobbel klaff med motvekter, og spennvidden er 38 m. mellom hver svingaksel. Fundamentet er på pæler/pilarer til fjell. Kanalbrua ble oppgradert i 2005. Elektronikk og hydraulikk er installert på vippebrua, som også ble fornyet med blant annet fire nye el-motorer, to til hver av klaffene som heises opp ved bruåpninger.

Det har tidligere stått tre bevegelige bruer på stedet: Ei klaffebru bygd i 1735, ei rullebru bygd i 1838 og ei svingbru bygd i 1896. Dagens bru ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet brua 17. april 2008.

Lyskrysset på Tønsberg-sida av kanalbrua, populært kalt Mammutkrysset, er Vestfolds tettest trafikkerte veikryss.

I tillegg til Kanalbrua går Kaldnes bru mellom Kaldnes på Nøtterøy-sida og brygga i Tønsberg sentrum. Den er også ei vippebru, men bygd for fotgjengere og syklister. Brua ble åpnet i 2005, er 130 meter lang og har en seilingshøyde på fem meter. Gangbrua åpner fem minutter før kjørebrua åpner, og går ned igjen fem minutter etter at kjørebrua stenger.


File:Jarlsberg og Larviks amt nr 43- Kart over Tønsberg, 1883.jpg|Kart over Tønsberg 1883 som viser rullebrua fra 1838 over den smale kanalen helt til høyre i bildet
Amt2_jarlsberg-og-larviks-amt-43_1904.jpg|Kart over Tønsberg 1904 som viser svingbrua fra 1896 over «Den nye kanal» til høyre i bildet.
File:Tønsberg (14424727817).jpg|Stensarmen i Tønsberg med den gamle brua over Byfjorden ca. 1955. Arbeidene til den nye brua er påbegynt.
File:Reperbanen_(14603275442).jpg|Kanalbrua 1959, med Tønsberg reperbane og Kaldnes Mekaniske Verksted i bakgrunnen.
Fil:TønsbergKanalbro20080120-1.jpg|Kanalbrua i Tønsberg
Fil:Tønsberg Kanalbrua.JPG|Rundkjøringa på Nøtterøy-sida av brua. 
File:"Simrad Færder".jpg|
File:Bridging the Sky.jpg|Over Byfjorden går også Kaldnes bro, ei gang- og sykkelbru fra Kaldnes på Nøtterøy-sida til brygga i Tønsberg. Brua åpnet 2005.
File:Tønsberg kanalbru tårn 2018.png|Kontrolltårnet på Kanalbrua styrer de to bruklaffene til både denne brua og Kaldnes bru.
File:Kanalbrua_graffiti.jpg|Graffiti under Kanalbrua.




File:Byfjorden Kanalbrua Kanalen Ollebukta Teie-sida Toensberg 2015-07-21 cropped panorama01.jpg|Kanalbrua og Ollebukta (sett fra Nøtterøy-sida). Teie ubåtstasjon sees helt til høyre i bildet.


## Planlagt ny bro mellom Tønsberg og Færder
Det er planlagt en ny fastlandsforbindelse med bro mellom Smørberg i Tønsberg og Ramberg på Nøtterøy. Når denne nye brua står ferdig vil Kanalbrua få prioritering for buss til og fra Tønsberg. Kanalbrua vil dermed mest sannsynlig bli permanent stengt for private personbiler.

## Se også
*Kaldnes bru
*Ekenessundet bru
*Vrengen bru
*Røssesund bru
*Liste over broer i Norge
*Liste over broer i Norge etter lengde

## Referanser


## Eksterne lenker
*